Cabanas Del Mar 76 | LekkeSlaap
Cabanas Del Mar 76: Hooffoto's
Adres: Ellcock-weg 45, Cabanas Del Mar, Warner Beach, 4126, KwaZulu-Natal
Cabanas Del Mar 76 is teen die strand in die hartjie van Warner Beach aan KwaZulu-Natal se Suidkus geleë. Dit is 'n luukse selfsorg-vakansiewoonstel met majestueuse see-uitsigte en direkte toegang tot die hoofstrand, ideaal vir 'n gesin.
Dié woonstel is op die tweede verdieping en het 2 slaapkamers en slaapplek vir 5 gaste. Die hoofslaapkamer het 'n dubbelbed en die tweede slaapkamer het 2 enkelbeddens. Die badkamer het 'n stort-oor-bad, 'n wasbak en 'n toilet.
Die oopplankombuis is toegerus met 'n yskas-vrieskas, stoof, oond, mikrogolfoond, koffie- en teemaakgeriewe, 'n broodrooster, breekware en eetgerei.
Die sitkamer het gemaklike sitplek en 'n TV. Daar is 'n eetarea met oorgenoeg sitplek waar gaste hul etes kan geniet.
Daar is 1 parkeerplek in die kompleks en 'n addisionele oop parkeerplek wat vooraf bespreek moet word. Die kompleks het 2 pragtige swembaddens, gemeenskaplike braaigeriewe en 2 lapas waar gaste kan kuier.
Dit het ook direkte toegang tot die veilige swemstrand met lewensredders.
Daar is 'n rits doendinge en besienswaardighede in die omgewing, soos die Zulu Kultuurdorp, skubaduikplekke, gholfbane, 'n ysskaatsbaan en kunsvlytwinkels. Die kompleks is ook naby talle restaurante en winkelsentrums.
'n Bespreking by Cabanas Del Mar 76 sluit in:
4.2 uit 5van 19 resensies vir Cabanas Del Mar 76
Ellcock-weg 45, Cabanas Del Mar, Warner Beach, 4126, KwaZulu-Natal
Gaste dink Cabanas Del Mar 76 het 'n baie goeie ligging
https://travelground.imgix.net/AAEAAQAAAAAAAAAAAAAAJGM1NjdjY2Y3LTk0YmItNGNhMi1hNDJhLTQ2MDAzYzhiODYwZA?w=1440&h=960&fit=crop&auto=enhance,format,compress&q=80 Vanaf R950 per nag (plek vir 6) 19 5 1 5 45 Ellcock Road Cabanas Del Mar 4126 KwaZulu-Natal 086 999 0018 14:00-19:00 09:00 -30.091579603366 30.86146607995